[[Fil:HH-ansgar.jpg|thumb|left|Moderne skulptur af Ansgar, opstillet i Hamborg.]]
=== Ansgars mission ===
Få år efter Ebbos besøg måtte den jyske konge [[Harald Klak]] flygte fra Danmark og [[Horik 1.]], og han søgte derpå hjælp hos den frankiske kejser [[Ludvig den Fromme]]. Kejseren, der anså Harald som en mulighed for at vinde indflydelse i Danmark, gjorde ham til hertug af [[Rüstringen]], hvis han lod sig omvende til kristendommen. Harald indvilgede i dette, og i 826 blev han ved en prægtig højtidelighed døbt i kejserpaladset i [[Ingelheim am Rhein]] med selve kejseren som fadder sammen med sin [[N.N. (dansk dronning 826-827)|hustru]] og familie og 400 daner i sit følge. Derved blev han den første danske kongelige, der blev døbt. [[Rimbert]] antyder i sin beretning om begivenheden, at Harald Klaks grunde til at lade sig døbe var rent opportunistiske.<ref>Mcguire (2008) s. 76</ref>
Religion Historie Kultur